open-index/open-wikipedia-markdown huggingface dataset:
Nøkkel (database)

En **nøkkel** i en database er attributter/data som kan peke til eller fastsette andre data. Nøkkelbegrepet brukes i hovedsak i sammenheng med relasjonsdatabaser. I tillegg til at nøkler tjener som referanser, er de viktige *integritetsregler*, dvs. regler som begrenser hvilke tilstander som er lovlige i databasen (se: entitetsintegritet, domeneintegritet og referanseintegritet). Nøklene stiller krav til verdiene i databasen, som databasehåndteringssystemet må kontrollere at er oppfylt ved hver endring.

## Supernøkkel

En **supernøkkel** er en eller flere data som entydig definerer en rad (eller et tuppel) i en tabell. Det innebærer at to ulike objekter ikke kan ha like verdier i en supernøkkel.

## Kandidatnøkkel

En **kandidatnøkkel** er en minimal supernøkkel. Det vil si at hvis man fjerner noen attributter fra nøkkelen, er den ikke lenger en supernøkkel. Kandidatnøkler er sikre identifikatorer for en rad, og kan brukes som primærnøkler og som referanser for fremmednøkler.

## Primærnøkkel

En **primærnøkkel** er en spesielt utvalgt kandidatnøkkel. Alle relasjoner i en database skal ha en og bare en primærnøkkel. Primærnøkkelen er den foretrukne metoden for å identifisere en rad i en tabell i en relasjonsdatabase.

For eksempel kan man ha en oversikt/tabell over bøker med en kolonne for ISBN. Alle bøker har ett ISBN, og ingen bøker har samme ISBN. Dette er en kandidatnøkkel, og vil være en god primærnøkkel siden ISBN er et svært stabilt attributt.

En **surrogatnøkkel** er en primærnøkkel som ikke har noen "naturlig" funksjon utover å fungere som primærnøkkel for tabellen. For eksempel dersom man i en tabell med en liste over brukerne av en nettside velger å benytte en systemgenerert (generert hver gang en ny bruker registrerer seg) id som primærnøkkel for å identifisere hver unike bruker. I motsetning ville det å deklarere brukerens unike brukernavn som primærnøkkelen ikke vært en surrogatnøkkel. 

I objektdatabaser har hvert objekt en unik ID som er generert av systemet og som ikke er synlig for brukere av systemet. Denne erstatter primærnøkkelen.

## Nøkkelattributt
Et **nøkkelattributt** er et attributt som er med i (minst) én kandidatnøkkel.

## Fremmednøkkel

En **fremmednøkkel** er en henvisning til andre data i en database. I en relasjonsdatabase peker fremmednøkkelen til en kandidatnøkkel. Vanligvis vil dette være en primærnøkkel i en annen tabell, men det er også tillatt at fremmednøkler peker til oppføringer i samme tabell som de forekommer i.

Et eksempel på bruk av fremmednøkkel er at man har to tabeller, hvor den ene inneholder informasjon om ulike forfattere og den andre er en liste over bøker. I boktabellen er det et felt som henviser til forfattertabellen. Dette er en fremmednøkkel. Det er en én-til-mange-relasjon mellom tabellene: Hver bok har bare én forfatter, men en forfatter kan ha skrevet flere bøker.

## Andre typer nøkler
* Naturlig nøkkel
Lov og orden (TV-serie)

***Lov og orden*** (originaltittel: ***Law & Order***) er et amerikansk rettsdrama som ble sendt på NBC fra 1990 til 2010, og igjen fra 2022. Handlingen er lagt til New York. 

Flere andre serier har sprunget ut fra serien. Disse er *[[Law & Order: Special Victims Unit]]* (1999), *[[Law & Order: Criminal Intent]]* (2001). *[[Law & Order: Trial by Jury]]* (2005) og *[[Law & Order True Crime]]* (2017).

## Referanser


## Eksterne lenker
*
Ole Christian Olsen Nauen

**Ole Christian Olsen Nauen** (født 1939) er en norsk klokkestøper. 

Han var tidligere eier av bedriften Olsen Nauen Klokkestøperi i Tønsberg, en familiebedrift han overtok i 1963, og hadde siden den gang videreutviklet bedriften og innført ny teknologi. 

I 2007 ble han tildelt Kongens fortjenstmedalje i gull for sitt arbeid som klokkestøper.

## Referanser
Solumsmoen

**Solumsmoen** er et lite tettsted sør i Sigdal kommune i Buskerud. Stedet ligger ved elva Simoa, der grensen mot nabokommunen Modum går. Dette er omtrent midtveis mellom kommunesenteret Prestfoss i Sigdal og tettstedet Åmot i Modum.

Naturen rundt Solumsmoen preges av skog og jordbruk, elva med spredt bebyggelse langs breddene, en betjent lokal bensinstasjon med gatekjøkken, og en tidligere landhandel som ble bedehus og siden ombygd til et kirkelig kapell, med kirkegård og leggplass.

Solumsmoen er også et bra utgangspunkt for fotturer til Skuterudåsen, der de nedlagte koboltgruvene ligger rett over grensen mot Modum. Gruvene dannet som kjent grunnlag for Blaafarveværket. Sørgruvene ligger mindre enn 500 m fra kommunegrensen mot Modum, men også både Mellomgruvene og Nordgruvene ligger tett på grensa. Mange som går turen til gruvene tar utgangspunkt i Øverbyroa (Øverby-gårdene) ved Solumsmoen og går via Risgardtjenn.

## Se også
* Solumsmoen kapell
* Nerstad

## Referanser
Snarum

**Snarum** er et mindre bygdelag som ligger i Modum kommune i Buskerud og ca. 1,5 mil fra Vikersund. Snarum har egen kirke. Snarum stasjon er ett av stoppestedene på Krøderbanen som går fra Krøderen til Vikersund. Snarum ligger langs fylkesvei 280 som går opp til Krøderen før den møter riksvei 7 som går opp i Hallingdal og til Hønefoss. Snarumselva har godt fiske.

Drolsum og Snarum danner et delområde i Modum kommune, med grunnkretsene Flattum, Øderud, Flannum, Sysle, Bøen, Vestre Snarum, Østre Snarum, og Kløftefoss.

## Referanser
Kanselliråd

**Kanselliråd** (dansk: *kancelliråd*) var en embetstittel i Danmark-Norge. Fra 1660 var det tittel for medlemmene av Kansellikollegiet, men på 1700-tallet ble tittelen en rent honorær tittel, det vil si uten konkrete oppgaver i seg selv og der hensikten med tildelingen var av ren tittel- og rangnatur. Tittelen medførte plassering i sjuende rangklasse. **Virkelige kanselliråder** var plassert i den høyere sjette rangklasse.

I Sverige brukes tittelen *kansliråd* om en byråsjef i et departement.

## Se også
*Kanselli
*Etatsråd
*Geheimeråd

## Litteratur
* Nils G. Bartholdy: «Adelsbegrebet under den ældre enevælde: Sammenhengen med privilegier og rang i tiden 1660-1730», *Historisk Tidsskrift*, 12. rekke, bind V, hefte 3, København 1971
Jules Ancion

**Julius «Jules» Theodoor Ancion** (1924–2011) var en nederlandsk landhockeyspiller som deltok i De olympiske leker i 1952 i Helsingfors. Han var med på det nederlandske laget som kom på andreplass i landhockeyturneringen bak India. Nederland vant både kvart- og semifinalen med 1–0 over henholdsvis Tyskland og Pakistan, men tapte finalen til India 1–6. Ancion spilte alle tre OL-kampene i turneringen.

## OL-medaljer
* 1952  Helsingfors -  Sølv i landhockey  Nederland

## Referanser


## Eksterne lenker
*
Eddy Tiel

**Eduard «Eddy» Herbert Tiel** (født 29. desember 1926 i Haag, død 21. februar 1993 i Emst) var en nederlandsk landhockeyspiller som deltok i de olympiske leker 1948 i London og 1952 i Helsingfors.

Tiel vant en olympisk bronsemedalje i landhockey under OL 1948 i London. Han var med på det nederlandske laget som kom på tredjeplass i landhockeyturneringen bak India og Storbritannia. Nederland tapte semifinalen med 1-2 til India som siden vant finalen og ble olympiske mestere. I bronsefinalen møtte de Pakistan og første kampen endte uavgjort 1-1 og i neste kamp vant Nederland med 4-1. 
Tiel spilte alle sju kampene i OL-turneringen.

Fire år senere, under OL 1952 i Helsingfors, vant han en olympisk sølvmedalje i landhockey. Nederland vant både kvart- og semifinalen med 1-0 over Tyskland og Pakistan men tapte finale til India med 1-6. Tiel spilte alle tre OL-kampene.

## OL-medaljer
* 1952  Helsingfors -  Sølv i landhockey  Nederland
* 1948  London -  Bronse i landhockey  Nederland

## Eksterne lenker
*
Lau Mulder

**Laurens «Lau» Siebrand Mulder** (født 7. juli 1927 i Batavia i  Nederlandsk Østindia, død 29. januar 2006 i Uithoorn) var en nederlandsk landhockeyspiller som deltok i de olympiske leker 1952 i Helsingfors.
  
Mulder vant en olympisk sølvmedalje i landhockey under OL 1948 i London. Han var målvakt på det nederlandske laget som kom på andreplass i landhockeyturneringen bak India. Nederland vant både kvart- og semifinalen med 1-0 over Tyskland respektive Pakistan men tapte finalen til India med 1-6. Mulder spilte alle tre OL-kampene som målvakt i turneringen.

 
## OL-medaljer
* 1952  Helsingfors -  Sølv i landhockey  Nederland

## Eksterne lenker
*
Norgesrekordhistorikk på 200 m rygg

Oversikt over utviklingen av norgesrekorder på 200 m ryggsvømming for både langbane (50 meter) og kortbane (25 meter).

## Langbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Kortbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Eksterne lenker
* Norges svømmeforbund

## Andre norgesrekorder
Graham Dadds

**Graham Bassett Dadds** (født 16. mars 1911, død 8. mars 1980) var en britisk landhockeyspiller som deltok i de olympiske leker 1952 i Helsingfors.
  
Dadds vant en olympisk bronsemedalje i landhockey under OL 1952 i London. Han var målvakt på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1. Dadds spilte en kamp som målvakt i OL-turneringen.

## OL-medaljer
* 1952  Helsingfors -  Bronse i landhockey  Storbritannia

## Referanser


## Eksterne lenker
*
Kansellistil

**Kansellistil** er en språklig stil som kjennetegnes av en innviklet, vanskelig forståelig skrivemåte. Kansellistil er preget av en tung med bruk av omstendelige og snirklete setninger, samt mange og lange setningsledd.  

Tidligere ble ordet brukt mer nøytralt om offentlig språkbruk, slik man finner i brev fra offentlig forvaltning eller forretningsbrev. Den omtales i Norge også som **departementsstil**. 

Navnet på språkstilen kommer fra kanselliet, som var kontoret som skrev og sendte ut statlige skriv og befalinger. 

## Kjennetegn ved kansellistil
Språkradet beskriver kansellistil som  
* Lange og kompliserte setninger med mange innskudd
* Upersonlige uttrykksmåter (*man* og *en*, bruk av passiv, i stedet for aktiv)
* Substantivtunge setninger 
* Partisippformer (for eksempel *foreliggende*, *beliggende*, *hjemmehørende*, *gjeldende*)
* Innskutte komplekse ledd 
* Enkel bestemmelse (*denne bok*, *dette dokument*) 
* Stive og foreldede ord og uttrykk 

## Se også
* Kanselli
*Substantivsyke
 
## Litteratur
*  

## Referanser
Dominique Follacci

**Dominique Follacci** (født 18. mai 1879 i Annaba, død ukjent) var en Algerie-født fransk turner. 

Follacci deltok under VM i turn 1911 i Torino, der han fikk sølv i lagkonkurransen, samt i ringer og skranke. 

Han deltok også i turn under Sommer-OL 1908, uten registrerte resultater. 

## Eksterne lenker
* 
* Sport-komplett.de – VM-deltakere
Faglig utvalg

**Faglig utvalg** (**FU**) var LOs sentrale illegale utvalg under andre verdenskrig.  Utvalget koordinerte motstandsarbeidet i fagbevegelsen og opprettet illegale utvalg i distriktene og fagforbundene.

FU var fra våren eller sommeren 1942 representert i Koordinasjonskomiteen.  I løpet av krigen fikk FU i alt ca. 30 medlemmer. Med et par unntak ble samtlige arrestert eller måtte flykte til Sverige. Fem mistet livet i tyske konsentrasjonsleire, blant dem FU-lederen Per Lie og hans etterfølger Halfdan Jønsson.

Medlemmer i FU var sentrale i utgivelsen av den illegale avisen *[[Tidsskriftet Fri Fagbevegelse|Fri Fagbevegelse]]*.

## Ledere
*Lars Evensen  (frem til høsten 1941)
*Per Lie (høsten 1941 – påsken 1942)
*Halfdan Jønsson (påsken 1942 – januar 1944)
*Alf Andersen (januar 1944 – tidlig 1945)
*Frank Hansen  (tidlig 1945 – )
## Referanser
Rommen

**Rommen** er et boligstrøk og industrifelt i Stovner bydel i Groruddalen i Oslo. Navnet har sitt opphav fra Rommen gård i middelalderen. Området strekker seg fra Romsås i vest, Bånkall i nord, Grorud/Smedstua/Haugenstua i sør og Vestli/Stovner/Fossum i øst.

Rommen skole og Kultursenter ble etablert i 2010.

## Samferdsel
 (Trondheimsveien) går langs nordsiden av Groruddalen, og danner grensen mellom Rommen og Romsås. Fra , Østre Aker vei, går Fossumveien forbi Stovner senter, deler Rommen, og ender i Trondheimsveien.

Grorudbanen stopper ved Rommen stasjon, en stasjon fra 1975, og er en av måtene man kan komme til området ved bruk av kollektivtrafikk. I tillegg går det buss til busstoppene Rommen, Rommi og Sveiva.

## Industri
Industrifeltet strekker seg fra Nedre Rommen til Haugenstua, og langs Haavard Martinsens vei her ligger blant annet Grorud brannstasjon, Bankenes BetalingsSentral, Jordan, HMK Automobilbyrå sitt verksted- og garasjeanlegg, Oslo Bilauksjon og Coop Norges hovedkontor.

## Kultur

### Rommen Scene
I 2010 åpnet Oslo kommune Rommen Scene for å styrke kulturtilbudet for befolkningen på Rommen og i Bydel Grorud forøvrig. Rommen Scene holder til i lokalene som på dagtid brukes av Rommen skole. I 2019 innledet Rommen Scene et samarbeid med det statlige institusjonsteateret Det Norske Teatret.

## Idrett
Mellom industrifeltet og Fossum finner man Rommensletta, som tidligere også ble brukt under Norway Cup. Sletta drives av Rommen Sportsklubb og inneholder flere fotballbaner av gress, to tennisbaner, én cricketbane og én baseballbane. I 2009 kom *Sneglehuset aktivitetspark* her, ved Alnastien (turvei D10).

Mellom boligfeltet og Stovner finner man Rommenbanen, en grusbane som drives av Vestli Idrettslag. Banen brukes også av Rommen skole.

Mellom boligfeltet og Bånkall ligger Rommen Golfbane, en ni-hulls golfbane som drives av Groruddalen golfklubb.

Rundt Rommen skole finnes også en frisbeegolfbane.

## Veier

*Anna Pleyms vei
*Fossumveien
*Haavard Martinsens vei
*Karen Platous vei
*Margrethe Parms vei
*Nedre Rommen
*Rommibakken
*Sveiva

## Se også
*Rommen skole
*Gamle Rommen skole
*Rommen Sportsklubb

## Referanser


## Kilder
*

## Eksterne lenker
* Rommen på *StovnerPorten.no*
Arkoudi

**Arkoudi** (gresk: *Αρκούδι*) er en øy i Hellas og øygruppen Ekhinadene. Den blir styrt av kommunen Ithaka og ligger nord for denne øya og sør for Lefkada. Fram til omorganiseringa sent på 1900-tallet var den en del av Lefkada.

De nærmeste øyene er Lefkada i nord, Meganissi i nordøst, Ithaka i sørøst og Kefallinia i sør. 

## Eksterne lenker
* 
* Arkoudi på GTP sine reisesider
Justisråd

**Justisråd** var en dansk og norsk tittel, som fra 1661 ble tildelt medlemmer av Høyesterett. Den var plassert i tredje eller fjerde rangklasse. Etterhvert ble det slakket på tilknytningen til høyesterett og tittelen ble tildelt som en hedersbevisning, eller tittelen kunne bli kjøpt mot å sette inn et pengebeløp i kongens kasse. I Sverige og Finland er justisråd (svensk: justitieråd) tittelen for dommerne i Høyesterett, og i Sverige fra 2011 også for dommere i Högsta förvaltningsdomstolen. Tittelen ble innført i Sverige i 1809.

## Se også
*Kanselliråd
*Etatsråd
*Geheimeråd

## Litteratur
* Nils G. Bartholdy: «Adelsbegrebet under den ældre enevælde - sammenhengen med privilegier og rang i tiden 1660-1730», (dansk) *Historisk Tidsskrift*, 12. række bind V hæfte 3, København 1971
Tweeter and the Monkey Man

«**Tweeter and the Monkey Man**» er en sang av rock-supergruppen The Traveling Wilburys. Sangen dukket først opp på albumet *[[Traveling Wilburys Vol. 1]]* fra 1988. Alle bandmedlemmene krediteres for å ha skrevet sangen, og den er utgitt av Bob Dylans Special Rider Music. Dylan synger også hovedstemmen på versene, mens resten av bandet er med på refrengene.

Teksten handler om tittelfigurene, en transperson doplanger kalt «Tweeter» («Pip»), hennes kumpan, kjent bare som «The Monkey Man» («Apemannen»), og deres nemesis, «the Undercover Cop» («Sivilsnuten»). Med sine 5 minutter og 27 sekunder, er «Tweeter and the Monkey Man» Traveling Wilburys’ lengste opptak.

«Tweeter and the Monkey Man» regnes noen ganger som en leken tributt til Bruce Springsteens sanger. Tekstene inneholder titlene til mange Springsteen-spor, og mange av Springsteens temaer og landskaper. For eksempel er handlingen i sangen lagt til New Jersey, staten Springsteen kommer fra, og steder som Rahway Prison og Jersey City er nevnt ved navn. Referanser til Springsteens sangtitler er bl.a. «Stolen Car», «Mansion On The Hill», «Thunder Road», «State Trooper», «Factory», «The River», og sangen som Springsteen gjorde populær, men som var skrevet av Tom Waits, «Jersey Girl». I tillegg er «Lion's Den» og «Paradise» nevnt i sangen og tydelig fremhevet, begge deler er titler på Springsteen-sanger som har kommet ut etter Traveling Wilburys' album.

På Traveling Wilburys-DVD-en (sluppet i 2007 som en del av en boks) ble sangens tilblivelse beskrevet. George forteller at Dylan og Petty diskuterte «Americana-drit som vi ikke forsto». Samtalen ble tatt opp og senere oversatt av gruppen til et grunnlag for sangen. Refrenget var opprinnelig en del av et vers, men ble senere valgt ut til å være refreng. 

The Headstones synger en coverversjon av «Tweeter and The Monkey Man» på sitt album *Picture of Health*.

## Eksterne lenker
* Comment by Morten Felgenhauer on George Starostin's Music Reviews site – Discussing the song and Springsteen connections.
* "Tweeter and the Monkey Man" page at SpringsteenLyrics.com – Lyrics and info + details about the Bruce Springsteen/Bob Dylan story behind the song
* "Tweeter and the Monkey Man" page at The Dylan Lyric Commentaries
* Explanation and analysis of the song at everything2.com.
Portugals kvinnelandslag i fotball

**Portugals kvinnelandslag i fotball** represenerer Portugal i internasjonal fotball. Portugal har aldri kvalifisert seg til EM eller VM. De har imidlertid skaffet seg masse internasjonal erfaring gjennom å arrangere Algarve Cup. I 2008 endte Portugal på 10.-plass av tolv lag i den turneringen.

Portugals debutkamp i fotball var mot Frankrike i 1981 i en kamp som endte 0-0. Portugal var også med på kvalifiseringen til EM i 1984. Etter tap i samtlige kamper ble Portugals kvinnelandslag ikke med på kvalifiseringer igjen før kvalifiseringen til EM i fotball for kvinner 1995, og laget var nære kvalifisering, men tap for Frankrike hjemme ødela. Kvalifiseringen til EM i fotball for kvinner 1997 gikk for Portugals del til omspill, der de tapte stygt over to kamper for Danmark. I kvalifiseringen til VM i 1999 endte Portugal nest sist. I kvalifiseringen til EM i fotball for kvinner 2001 gikk det bedre, da Portugal tapte noe jevnere 1-3 over to kamper mot Italia i omspill etter endt kvalifiseringsrunde. 

Deretter gikk det dårligere igjen. Samtlige av de siste kvalifiseringene har Portugal endt sist eller nest sist. Under kvalifiseringen til EM i 2009 endte Portugal sist med to poeng etter en akseptabel uavgjort mot Ukraina og Skottland. I 2009 spilte Portugal om en 7.-plass i Algarve Cup mot Finland, og tapte på straffer. 

I kvalifiseringen til VM i 2011 endte 
Portugal på en tredjeplass etter å ha levd opp til forventningene ved å tape for de to bedre lagene (Finland og Italia) og slå de to dårligere lagene (Armenia og Slovenia). I Algarve Cup 2010 endte Portugal på andreplass i sin gruppe på loddtrekning, og møtte dermet Island i kamp om 9.-plassen. Portugal tapte.

## Referanser


## Se også
*Fotball for kvinner
*EM i fotball for kvinner
*Liste over kvinnelandslag i fotball
Americana

**Americana** kan sikte til:

* Americana (São Paulo) &ndash; en brasiliansk kommune i delstaten São Paulo
* *[[Ficus americana]]* &ndash; en planteart i fikenslekten
* *[[Americana (materialkultur)]]* &ndash;  kulturgjenstander eller samling av gjenstander fra USAs historie, geografi, folklore og kulturarv

;Musikk
* Americana (musikk) &ndash; en løst definert musikalsk blandingsform som er ment å uttrykke kjernen i det amerikanske kulturelle særpreget. Inneholder elementer både fra amerikanske og importerte kulturkilder, som blues, ryhtm and blues, country, rock og annet 
* ''Americana'' (Neil Young & Crazy Horse-album) &ndash; musikkalbum
* ''Americana'' (Offspring-album) &ndash; et musikkalbum
Halfdan Jønsson

**Halfdan Marius Jønsson** (15. mai 1891 – 7. februar 1945) var en norsk fagforeningsleder og motstandsmann under den andre verdenskrig.
Halfdan Jønsson ble første gang organisert i Sverige 1908.   Han ble faglig aktiv mens han arbeidet ved Rosenberg Mekaniske Verksted i Stavanger.  I 1919 ble han valgt til sekretær for Norsk Jern- og Metallarbeiderforbund og flyttet til Oslo. I de første årene i Oslo deltok han i Syndikalistisk-Anarkistisk Forening. Senere ble han medlem i Oslo Arbeidersamfunn.

I 1923 ble han valgt til formann i Norsk Kjemisk Industriarbeiderforbund  og i 1934 ble han nestformann i LO.

Jønsson var sentral i det faglige motstandsarbeidet under andre verdenskrig og var leder for LOs illegale faglige utvalg i perioden påsken 1942 til januar 1944 da han ble arrestert av tyske okkupasjonsmyndigheter.  Årsaken til arrestasjonen er aldri klarlagt. Muligens ble han avslørt av Rinnan-banden under besøk i Trondheim i 1943.


 


## Eksterne lenker
Natzweiler Info
Tag team

**Tag team** er et lag som består av to eller flere fribrytere; vanligvis for å bryte mot et annet taglag. I all hovedsak består taglag av to medlemmer, men kan i enkelte tilfeller bestå av flere. Taglag med flere enn to medlemmer kalles ofte en *stable* (stall); en gruppe fribrytere som av ymse grunner har kommet sammen i en allianse.

Kun én deltaker i hvert lag kan til enhver tid befinne seg i ringen under kamp, mens lagkameraten(e) skal oppholde seg i et bestemt hjørne av matten, utenfor selve ringen. Deltakerne bytter på å bryte i ringen ved å *tagge* inn en lagkamerat, dette ved å berøre hverandre (vanligvis i form av et klapp på skulderen eller hånd-til-hånd). Kampens dommer må i utgangspunktet se en *tag* for at den skal være gyldig, men gitt fribrytningens natur er det sjelden kampreglene fungerer som noe mer enn retningslinjer, og dommernes reaksjon på regelbrudd er vanligvis kun en advarsel (uansett antall overtredelser). I en taglag-kamp er det som regel minst et lag som bevisst opptrer usportslig og bryter reglene ved enhver anledning hvis det kan gi dem overtaket i kampen. Vanlige overtredelser er å entre ringen ulovlig og angripe en motstander som er i ferd med å vinne kampen, eller ved at det ene medlemmet på laget oppholder dommeren, mens det andre medlemmet benytter seg av våpen eller ulovlige grep mot sin motstander.

I World Wrestling Entertainment kjempes det om mesterskapsbeltene WWE Tag Team Championship (i RAW- og ECW-divisjonene, innført 2002) og World Tag Team Championship (i SmackDown!-divisjonen, innført 1971). I Wrsetlemania 25 ble disse to titlene slått sammen til én som nå holdes av The Hart Dynasty(David Hart Smith og Tyson Kidd)

Andre kjente lag og gripper de siste 20 årene inkluderer the British Bulldogs, the Four Horsemen, Demolition, Road Warriors (the Legion of Doom), Money, Inc., the Nation of Domination, D-Generation X (DX), Edge og Christian, The Hardy Boyz, Evolution og The Legacy.
Belgias kvinnelandslag i fotball

**Belgias kvinnelandslag i fotball** representerer Belgia i internasjonal fotball.

Belgias landslag har aldri kvalifisert seg til EM eller VM i fotball, og de har bare unntaksvis unngått sisteplassen. Foran kvalifiseringen til EM i 1997 ble Belgia plassert i klasse B, og dermed redusert til å spille om kvalifisering til neste kvalifisering. Belgia vant sin gruppe, og kvalifiserte seg til klasse A. De var derfor med i kvalifiseringen til VM i 1999. Der kom de imidlertid fortsatt på sisteplass, og måtte ned igjen. Belgia var med i toppen av klasse B i de to neste kvalifiseringene uten å lykkes, men da klasse A ble utvidet, ble Belgia inkluidert for kvalifiseringen til EM i 2005. Belgia kom nok engang sist i kvalifiseringen, men i 2005 ble ordningen med klasse A og B annullert, og Belgia kunne fortsette i vanlig kvalifisering. Kvalifiseringen til VM i 2007 endte med en ny sisteplass.

Imidlertid gikk det framover for kvalifiseringen til EM i 2009. Belgia endte riktignok nest sist, men de var bare to poeng fra kvalifiseringsplassen til Nederland. i kvalifiseringen til VM i 2011 kom Belgia i gruppe med Sverige og Den tsjekkiske republikk, og havnet bak disse. I løpet av kvalifiseringen varierte Belgia fra ettmålstap borte mot Sverige til hjemmetap mot Wales og uavgjort borte mot Aserbajdsjan. Landslaget tapte hjemme og vant borte både mot Wales og Den tsjekkiske republikk.

## Eksterne lenker
* Kongelige belgiske fotballforbunds sider (nederlandsk)
Per Lie

**Per Arthur Lie** (født 20. mai 1907, død 5. mars 1945 i Dachau konsentrasjonsleir) var en norsk faglig tillitsvalgt i Oslo Transportarbeiderforening og motstandsmann under andre verdenskrig.

Lie var engasjert i det faglige motstandsarbeidet under den andre verdenskrig som leder av Faglig utvalg i Landsorganisasjonen i Norge.  Han deltok også i utgivelsen av den illegale avisen *[[Tidsskriftet Fri Fagbevegelse]]* som i starten ble trykket i Norsk Transportarbeiderforbunds lokaler hvor Lie var tillitsvalgt sekretær.

I januar og februar ble en del mennesker rundt *Fri Fagbevegelse* arrestert, deriblant Lie. Lie ble fengslet og sendt til Grini fangeleir. Derfra ble han overført til tyske konsentrasjonsleire, til Sachsenhausen, Natzweiler-Struthof og Dachau. Lie fikk tyfoidfeber og døde i Dachau 5. mars 1945.

Mens han var i konsentrasjonsleirene laget han små trefigurer som en av leirens prester smuglet ut og ga til familien hans. Den eneste sønnen hans, Tor Lie, har fortsatt alle figurene med unntak av de hans sønn har fått.

Per Lie var bror av senere partisekretær i Arbeiderpartiet Haakon Lie.
## Referanser


## Eksterne lenker
* Natzweiler Info
Ƭ

**Ƭ** og **ƭ** (*[[T]]* med krok) er en bokstav som brukes i noen afrikanske språk. Minuskelen ble tidligere brukt i det internasjonale fonetiske alfabetet for å indikere en ustemt alveolar implosiv, men har siden blitt byttet ut med tegnet .
Michel Becquet

**Michel Becquet** (født 1954) er en fransk trombonist og professor ved Lyonkonservatoriet.

I ung alder spilte han piano og horn, undervist av sin far, en profesjonell hornist, før han gikk over til trombone i tiårsalderen. Etter flere års studier ved konservatoriet i Limoges, ble han som 15-åring opptatt ved Pariskonservatoriet, der han raskt fikk sitt diplom.

I løpet av få år vant han alle de internasjonale konkurransene som var åpne for hans instrument (Genève, München, Praha og Toulon). Da han var 18 år ble han solotrombonist i Orchester de la Suisse Romande under Wolfgang Sawallischs ledelse, for noen år senere å begynne i den franske nasjonaloperas orkester i Paris.

I 1989 forlot han Parisoperaen til fordel for Hochschule für Musikk i Köln, der han brukte sin tid på å undervise og skrive.

I 1990 inviterte Gilbert Amy ham til å bli leder for messingseksjonen ved Conservatoire National Supérieur de Musique der han ledet det 18-mannssterke ensemblet Cuivres Français.

Siden har han tiltrådt Lyonkonservatoriet hvor han er professor i trombone og leder for messingseksjonen.

## Referanser


## Eksterne lenker
*
Ƞ

og  (*[[N]]* med lang høyre-fot) er en bokstav som brukes på lakota. Den indikerer nasalering av den forestående vokalen. Det er også mulig å bruke bokstaven ŋ med samme funksjon.

I Unicode kodes Ƞ som U+0220 (&#X0220;) og 019E (&#X019E;).
T̈

**** (minuskel *[[t]]* med tødler) er en bokstav som brukes i ISO 233-systemet for å transkribere arabisk. I dette systemet tilsvarer  den arabiske bokstaven tāʼ marbūṭa (ﺓ, ﺔ). 

I Unicode kodes  som U+1E97 (&#X1E97;); det finnes foreløpig ingen majuskel for denne bokstaven, så den må kodes som T og kombinerende tødler (U+0308) (T&#X0308;), som, avhengig av operativsystem, kan gi et noe utilfredsstillende resultat.
Ly (bokstav)

**LY** og **ly** er den 20. bokstaven i det ungarske alfabetet, mellom l og m. På ungarsk heter den *ellipszilon* ()  eller *elly* (). Tidligere representerte denne bokstaven en palatal lateral, , men denne lyden er etter hvert blitt erstattet med /j/. Sånn sett, representerer den den samme lyden som j gjør på ungarsk.
Da jeg traff Jesus… med sprettert

***Da jeg traff Jesus... med sprettert*** er en norsk biografisk komedie fra 2000.

## Handling
Lille Oddemann bruker alle tilgjengelige metoder for å finne Jesus, inkludert sprettert hans. Filmen tar seerne med til Norge på slutten av 1930-tallet. Det dukker opp en rekke burleske og humoristiske karakterer, hvis krumspring overbeviser Oddemann om at det kan være en dårlig idé å bli voksen.

Likevel oppdager Oddemann at det også finnes enkelte belønninger ved å være voksen, som å gå på fest og finne vakre kvinner. Filmen er basert på en bok med barndomserindringer av forfatteren Odd Børretzen.

## Skuespillere
* Fredrik Stenberg Ditlev-Simonsen som Oddemann
* Martin Jonny Raaen Eidissen som broren hans
* Frederick Paasche som Kristian
* Gjertrud L. Jynge som mamma.
* Grethe Bøe-Waal som Mrs. Hansen.
* Gard B. Eidsvold som pappa.
* Otto Jespersen som Karl Hansen
* Grete Nordrå
* Rolf Arly Lund
* Peter Bredal
* Gunnar Enekjær
* Trond Høvik
* Elisabeth Sand
* Bjørn Jenseg.
* Dag Vågsås

## Eksterne lenker
* 
* ''Da jeg traff Jesus... med sprettert'' hos Filmweb
Jean-Henri Baldus

**Jean-Henri Baldus** (født 24. januar 1811 i Ally i Frankrike, død 29. september 1869) var katolsk kinamisjonær og biskop i Henan og senere i Zhejiang.

Han ble medlem av lasaristenes kongregasjon, ble presteviet i mars 1834, og sendt til Kina. Den 2. mars 1844 ble han utnevnt til titulærbiskop og til apostolisk vikar av Nord-Henan, og ble bispeviet 19. oktober 1845 med misjonsbiskopen Bernard-Vincent Laribe som hovedkonsekrator.

I 1865 ble han forflyttet til det apostoliske vikariat Zhejiang. 
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal Carlo Bellisomi (1736-1808) *1775
* Biskop Marcelino José Da Silva (1749-1830) *1790
* Biskop Roque José Carpegna Díaz (1760-1845) *1803
* Biskop François-Alexis Rameaux (1802-1845) *1840
* Biskop Bernard-Vincent Laribe (1802-1850) *1845
* Biskop *Jean-Henri Baldus*

## Referanser
Ll (bokstav)

**LL** og **ll** er en bokstavkombinasjon som eksisterer på flere språk. På norsk har dobbel-l den samme funksjonen som andre doble konsonanter: Den indikerer at den forestående vokalen skal ha kort uttale. 

På albansk og  walisisk regnes den som en egen bokstav, og er henholdsvis den 17. og 15. bokstaven i alfabetet. I begge tilfeller uttales den //. På spansk kalles ll *elle* og representerer lyden //. Frem til 1994, ble den regnet som en egen bokstav også på spansk, men man bestemte da at ll i stedet skulle alfabetiseres som to ll-er. 

Walisisk og spansk har tidligere skrevet bokstaven ll med en egen ligatur. Den walisiske ligaturen brukt i situasjoner som krever majuskel, ser ut som en minuskel l, etterfulgt av en majuskel L, eller en majuskel L med dobbel loddrett strek. Ligaturen som ble brukt i minuskel posisjon ser ut som to minuskle l-er, med en strek gjennom begge. Det finnes ingen egen måte å kode denne på i Unicode, men det er gjerne denne man kan kode ved hjelp av U+A748 (&#XA748;) og U+A749 (&#xA749;): En enkel l med en strek høyt oppe på stammen. På spansk har ligaturen hatt form som en «brudden L»: Stammen i en enkel l (både i majuskel og minuskel form) har blitt kuttet i to, og den øvre delen er flyttet noe til venstre. Denne ligaturen kodes i Unicode som U+A746 () og U+A747 ().
Joseph Dehergne

**Joseph Dehergne** (født 1903 i La Gaubretiere i Vendée i Frankrike, død 1990 i La Seilleraye i Thouare nær Nantes) var en katolsk prest og kinamisjonær tilhørende jesuittordenen. 

## Liv og virke
Han begynte ved presteseminaret i Luçon i Vendée i 1921 og trådte inn i jesuittnovisiatet i 1925 i  Beaumont-sur-Oise. Han ble presteviet i Paris i 1934. 

I 1936 ble han sendt til Kina, og to år etter begynte han en karriere som professor i historie ved Aurorauniversitetet i Shanghai. I løpet av tiden i Shanghai publiserte han én bok og et stort antall artikler, for det meste i *Bulletin de l'Universite l'Aurore*.

Pater Dehergne ble utvist fra Kina i 1951, og ble så sendt til Chantilly i Frankrike der han ble bibliotekar og senere arkivar ved stedets jesuittiske studiehus. I 1959 mottok han et diplom fra *Ecole practique des Hautes Etudes* for sitt arbeid knyttet til den franske revolusjon, et verk som også var blitt prisbelønnet av Académie française. I 1965 tok han doktorgraden ved Universitetet i Paris. 

Sammen med pater Henri Bernard-Maitre grunnla han *Colloque Internationale de Sinologie*, som trer sammen hvert tredje år i Chantilly, og han redigerte konferansepapirene fra de tre første møtene. Det første kollokviet ble avholdt i september 1974, ved kultursenteret *Les Fontaines* i Chantilly. 

Han fortsatte med å hjelpe andre i deres studier om kinamisjonene. 

## Verker i utvalg
* *Les Vendéens, 1793: La "Grande Armee", la vie regionale*, 1939
* *Répertoire des Jésuites de Chine de 1552 à 1800*, Institutum Historicum S.I., Roma, 1973
* *Juifs de Chine: A travers la correspondance inedite des Jesuites du dix-huilieme siecle*, 1980; 2d ed., 1984; med Donald Daniel Leslie
* «Catéchismes et catéchèse des Jésuites de Chine de 1584 à 1800», i *Monumenta Serica*, 47 (1999), s. 397-478
* «La Mission de Pékin a la Veille de la Condamnation des Rites», i Neue Zeitschrift für Missionswissenschaft, Vol. IX (1953), Heft 2, s. 91-106
* «L'exposé des jésuites de Pékin sur les cultes des ancêtres présenté à l'empereur K'ang Hi en novembre 1700», i *Actes du Ile Colloque internationale de Sinologie*, Chantilly 1977 (Paris, 1980)
* «Les chrétientés de Chine de la période Ming (1581–1650)», i *Mononumenta Serica*, 16 (1957), s. 1-136.
* «Les Archives des Jesuites de Paris et l'histoire des missions aux XVIIe et XVIIIe siecles», i *Euntes docete*, 21 (1968): 191-213
* Joseph Dehergne og Theodore N. Foss, red.: *Chine et l'Europe: Evolution et particularites des Rapports Est-Ouest du XVIe au XXe siecle*, 1991

## Se også
* Liste over kinamisjonærer tilhørende jesuittordenen

## Kilder
* https://web.archive.org/web/20100201065514/http://www.bdcconline.net/en/stories/d/dehergne-joseph.php Biografi, ved John W. Witek; fra: Biographical Dictionary of Christian Missions, Macmillan Reference USA, Wm. B. Eerdmans Publishing Co., Grand Rapids, Michigan.
* Theodore N. Foss: «Bibliography of Works of Joseph Dehergne, S.J.», i [Joseph Dehergne and Theodore N. Foss, red.,], Chine et l'Europe: Evolution et particularites des Rapports Est-Ouest du XVIe au XXe siecle (1991), s. 306-314.
Léon Wieger

**Georges Frédéric Léon Wieger** (født 9. juli 1856 i Strasbourg i Frankrike, død 25. mars 1933 i Xianxian i Hebei i Kina) var en katolsk kinamisjonær og lege tilhørende jesuittordenen og en ledende sinolog.

I Strasbourg gjennomførte han seks års klassiske studier og deretter seks år medisinske studier. Han praktiserte som lege i to år i det sivile og to år i hæren før han i 1881 trådte inn i jesuittordenen i Belgia. På den tiden var ordenen forbudt i Frankrike. 

Noen måneder etter at han var blitt presteviet i juli 1887 ankom han jesuittenes misjonsfelt i Sørøstre Zhili (i dag del av provinsen Hebei). Der benyttet han sine medisinske kunnskaper til å introdusere helhetlige hygieneregler for jesuittene og for de kinesere misjonen hadde arbeid blant. 

Hans studier av kinesisk språk overbeviste ham om viktigheten av å utgi systematiske verker om kinesisk kultur. I tillegg til et betraktelig antall homiletiske og kateketiske bøker for misjonærer for at de bedre skulle kunne ordlegge seg på kinesisk, og på Hejianfu-dialekten, forfattet han et tibinds historieverk om det moderne Kina, og arbeider om kinesisk språk og skikk. Mange av dem utkom i flere utgaver, noen ble også oversatt fra fransk til engelsk, og er fremdeles i bruk (2008). 

Wieger utviklet også et transkripsjonssystem, som han benenyttet for eksempet til *Textes historiques*; det er senere blitt erstattet av andre systemer.

For sine bidrag innen sinologien ble han tre ganger utmerket av *[[Stanislas Julien]]-prisen* av *Académie des Inscriptions et Belles-Lettres* i Paris.

## Verker i utvalg
* *Textes historiques*
* *Étude de charactères*
* *Folklore chinoise moderne*
* *Bouddhisme chinois*
* *Taoïsme* (2 bins, 1911-1913)
* *Histoire des croyances religieuses en Chine* (1922)
* *Le Chine à travers les âges*

## Referanser


## Litteratur
* Jean-Paul Blatz, « Léon Georges Frédéric Wieger », i *[[Nouveau dictionnaire de biographie alsacienne]]*, vol. 40, p. 4236
Arild Andresen

:*For andre personer ved samme navn, se [[Arild Andresen (filmregissør)]]*

**Arild Andresen** (født 1. desember 1928, død 27. desember 2008) var en norsk fotballspiller. Andresen var målvakt, og spilte for Vålerenga.

## Fotballkarriere

Andresen overtok målvaktsjobben i Vålerenga etter Henry «Tippen» Johansen, og gjorde sin debut i 1947/48. Denne sesongen vant VIF 1. divisjon, distrikt II, avdeling A, men tapte distriktsfinalen mot Mjøndalen. Spillerstatistikken er noe uklar dette året, Andresen spilte minst syv kamper, men kan ha spilt så mye som 14 kamper tilsammen.

I 1948/49-sesongen ble serieordningen gjort om, og VIF havnet i den nyopprettede Norgesserien. Her vant Vålerenga avdeling A, men tapte seriefinalene mot Fredrikstad. Andresen spilte alle 14 seriekampene og de to finalekampene. Denne sesongen spilte Andresen 565 sammenhengende minutter (over fem kamper) uten å slippe inn mål, og i 1949 ble han kåret til Norges nest beste fotballspiller, etter Thorbjørn Svenssen.

I 1949/50-sesongen havnet VIF på fjerdeplass, og Andresen spilte alle 14 kampene. Det samme gjorde han i 1950/51-sesongen (andreplass) og 1951/52-sesongen (syvendeplass og nedrykk). I 1952/53 og 1953/54 spilte VIF i landsdelsserien for Østlandet, før de igjen var klare for Hovedserien. 1954/55-sesongen ble Andresens siste, der han fikk seks kamper. Andresen ble den første VIF-spilleren med 50 toppseriekamper.

Andresens siste kamp ble mot Fredrikstad på Bislett 3. oktober 1954. Historien sier at ballen gikk ut av spill, før FFKs Henry Johannessen spilte ballen inn til keeper så Andresen kunne ta utspark. Etter at Andresen hadde trikset litt med ballen gikk den i mål, og dommeren dømte da scoring til Fredrikstad siden han mente ballen aldri hadde vært ute.

Andresen fikk én landskamp for , mot  på Ullevaal i 1950.

## Andre idretter

Andresen spilte også ishockey, og vant tredjedivisjon med Vålerenga i 1949. Han fikk også landskamper i 11-manns håndball.

## Referanser


## Eksterne lenker
*
Atokos

**Atokos** (gresk: *Άτοκος*) er en gresk øy i det joniske hav innenfor øygruppen Ekhinadene. Administrativt tilhører den kommunen Ithaka og ligger nordøst for denne øya og utenfor kysten av Akarnania. Atokos er den øy i Ekhinades som ligger lengst vest og mest fjernt. 

Den er ubebodd og i privat eie. Den ligger 9 km nordøst for Ithaka og 8 km sørvest for Kastos. Den ligger rett nordøst for den fremste skipsleia for skip og ferger mellom Brindisi i Italia og Patras på Peloponnes. Fra disse store skipene får man et godt utsyn over 4 km lang og 1,5 km brede øya, særlig den sørvestlige enden og dens bratte klipper. For å komme dit kreves en privat båt og trygt ankersted er best kun i godt vær; enten ved *Båtbukta* i øst eller *Klippebukta* i sør. Det førstnevnte er å foretrekke da det gir ly for båter fra nordvestlige vinder og det er lett å gå i land på øya via gruslagt strand og det flate innlandet.

Øya blir administrert av kommunen Ithaka, men er privat eid av skipsmagnaten Panayiotis Tsakos. Det er likevel lov å gå i land på øya som er ubebodd, bortsett fra noen geiter som går løse. Et lite kapittel har åpne dører for besøkende. Den står en kort gangvei fra *Et-hus-bukta* og forbi øyas brønn. Til tross for buktas navn er det ytterligere en bygning, et enkelt sommerhus i to etasjer som er låst.

## Nærmeste øyer
*Ithaka, sørvest
*Arkoudi, nordvest
*Kalamos, øst-nordøst
*Kastos, nordøst

## Referanser


## Eksterne lenker
* 
* Atokos hos GTP
* Presentasjon av øya
Gb (bokstav)

**GB** eller **gb** er den åttende bokstaven i alfabetet som brukes for å skrive joruba. Den representerer lyden , en stemt labial-velar konsonant, som finnes i en rekke vestafrikanske språk. 

Denne bokstaven opptrer to ganger i slektsnavnet til presidenten i Elfenbenskysten, Laurent Gbagbo. 

I motsetning til andre bokstavkombinasjoner som anses for å være én enkelt bokstav, er det ingen egen koding for gb i Unicode, den skrives som en G og b etter hverandre.
Antoine Costa

**Antoine Costa** (1884–1971) var en algerisk turner som representerte Frankrike. 

Han deltok i VM i turn 1911, der han sanket flere medaljer. I lagkonkurransen fikk Frankrike sølv, bak Tsjekkoslovakia. Individuelt fikk han i tillegg delt sølv i ringer og delt bronse i skranke. 

I olympisk sammenheng har han vært med i 2 OL: i 1908 i London og 1912 i Stockholm. Her endte han på hhv 14. og 10.-plass sammenlagt.

## Referanser


## Eksterne lenker
*
Lajos Gönczy

**Lajos Gönczy** (født 24. februar 1881 i Szeged, død 4. desember 1915 i San Michele i Italia) var en ungarsk friidrettsutøver som deltok i de olympiske leker 1900 i Paris og 1904 i St. Louis. 

Gönczy kom på tredjeplass i høydehoppkonkurransen under OL 1900 i Paris med et hopp på 1,75. Amerikaneren Irving Baxter vant med 1,90 som var ny olympisk rekord foran Pat Leahy fra Storbritannia med 1,78. Gönczy kom på fjerdeplass i både høydehopp og høyde uten tilløp under Sommer-OL 1904 i St. Louis.

Gönczy deltok også under Ekstralekene 1906 i Athen.

## OL-medaljer
* 1900  Paris -  Bronse i friidrett, høydehopp  Ungarn
* (1906  Athen -  Sølv i høydehopp)

## Eksterne lenker
*
Istra (Rauma)

**Istra** er en sideelv til Rauma, med en lengde på 17 km. 

Elva har sitt utspring i Reinheimen og renner nordover gjennom Isterdalen til den munner ut i Rauma ca. 3 km før utløpet i Romsdalsfjorden mellom Åndalsnes og Veblungsnes. 

Istra har en lakseførende strekning på 10 km og er en sjøørretelv. 

Elva ble vernet i Verneplan III, senere ble Raumavassdraget vernet i Verneplan IV. Elven krysses av Trollstigveien som til dels følger elven gjennom dalen.

## Fosser
* Stigfossen
* Trollfossen

## [[Etymologi]]
Ifølge moderne språkforskning kan opprinnelsen til elvas navn være en hypotetisk indoeuropesk språkrot hvor **es** eller **is** betød vann, også flytende, men at ordet senere fikk den snevrere betydningen «vann i fast form».

Andre europeiske elvenavn som kan ha samme språklige opprinnelse:
* Istra (Russland)
* Eisack eller *Isarco* (Syd-Tirol, Italia )
* Iser (Tsjekkia), Izera (Polen)
* Isère (Frankrike)
* Isel (Østerrike)
* Isar (Tyskland)
* IJssel (Nederland)
* Ister (nedre del av Donau)

## Referanser


## Litteratur
* Egon Kühebacher, *Die Ortsnamen Südtirols und ihre Geschichte*, bd. 2, Bozen 1995, s. 59-61 (med språkhistoriske forklaringer, utdypende litteratur og dokumentbelegg).
Clifford J. King

**Clifford J. King** (1888–1969) var en katolsk misjonær i Kina og i Papua Ny-Guinea.

Han sluttet seg til misjonskongregasjonen Steylermisjonærene og begynte på deres seminar i Techny i Illinois i 1909. I 1919 ble han sendt blant de første amerikanske steylermisjonærer til Kina sammen, for å begynne overtakelsen av det misjonsarbeide i Yanzhou i Shandong som deres tyske medbrødre måtte oppgi da de ble utvist fra Kina.

Han og medstudenten Robert Clark ble presteviet i Kina i 1921.

Etter at japanerne invaderte Kina, tok fader King først tilflukt på Filippinene. Der holdt han seg i skjul fra 1941 og i drøyt tre år før han klarte å vende tilbake til USA og Techny.

Fra 1944 til 1960 var han sekretær til erkebiskopen av Beijing, kardinal Thomas Tien-Ken-Sin, som var i eksil. 

Da han var 72 år gammel meldte King seg til arbeid ved et leprosarium i Papua Ny-Guinea. Etter seks år der vendte han tilbake til USA. 

King var med på å grunnlegge organisasjonen *Catholic Students Mission Crusade* (CSMC) i 1918, mens han var student i Techny. 

## Verker
* *I Remember*, 1968

## Referanser
Ungarns kvinnelandslag i fotball

**Ungarns kvinnelandslag i fotball** representerer Ungarn i internasjonal fotball. Landslagets beste prestasjon er et omspill, en slags uoffisiell kvartfinale, i EM.

Ungarns første landskamp ble spilt den 9. april 1985 mot Vest-Tyskland, og Ungarn vant 1-0. Ungarn ble med på kvalifiseringen til EM i 1987, noe de greide relativt bra, godt bak Italia, men også godt foran Spania og Sveits. I 1989 ble det en tredjeplass bak Italia og et langt bedre enn tidligere Vest-Tyskland. 

I 1991 kom Ungarn til omspillet (ofte omtalt som kvartfinalen, men den var ikke med i sluttspillet) i EM i 1991. De møtte Norge og tapte 1-4 over to kamper. Deretter ble det flere andre- og tredjeplasser. Enda Ungarn aldri kom sist i sin gruppe, ble de plassert i klasse B, for de svakere lagene som måtte spille om plass i neste kvalifisering, foran kvalifiseringen til EM i 1997. De to første forsøkene endte dårlig, men de vant sin gruppe i 2000, men tapte kvalifiseringskampene mot Nederland. I 2002 vant de igjen sin gruppe, og ettersom klasse A ble utvidet, ble Ungarn automatisk kvalifisert til klasse A.

Etter Ungarns gjeninntreden i det gode selskap har resultatene vært beskjedne. en nest sisteplass og to sisteplasser er resultatet etter tre kvalifiseringer.
Meredith Colket

**Meredith Bright Colket** (født 19. november 1878 i Philadelphia i Pennsylvania, død 7. juni 1947 i Philadelphia) var en amerikansk friidrettsutøver som deltok i de olympiske leker 1900 i Paris.

Colket kom på andreplass i stavsprangkonkurransen under OL 1900 i Paris med et hopp på 3,25 bak sin landsmann Irving Baxter som vant med 3,30 som var ny olympisk rekord.

## OL-medaljer
* 1900  Paris -  Sølv i friidrett, stavsprang  USA

## Referanser


## Eksterne lenker
*
John Cregan

**John Francis Cregan** (født 29. januar 1878, død 26. desember 1965)  var en amerikansk friidrettsutøver som deltok i de olympiske leker 1900 i Paris. 

Cregan kom på andreplass på 800 meter under OL 1900 i Paris med tiden 2.03,0 bak britiske Alfred Tysoe.

## OL-medaljer
* 1900  Paris -  Sølv i friidrett, 800 meter  USA

## Eksterne lenker
*
David Hall

**David Connolly Hall** (født 1. mai 1875, død 27. mai 1972) var en amerikansk friidrettsutøver som deltok i de olympiske leker 1900 i Paris.

Hall kom på tredjeplass i finalen på 800 meter i OL 1900 i Paris bak britiske Alfred Tysoe og sin landsmann John Cregan. På 1500 meter kom han på fjerdeplass.

## OL-medaljer
* 1900  Paris -  Bronse i friidrett, 800 meter  USA

## Referanser


## Eksterne lenker
*
Galgenhumor

**Galgenhumor** er svart humor som gjelder en vanskelig situasjon og som oftest direkte angår den som spøker og vitser. Begrepet ble opprinnelig brukt om den dødsdømtes følelser ved galgen. Det svenske leksikonet *[[Nordisk familjebok]]* fra 1908 definerer denne typen humor som «fortvilelsens munterhet». Galgenhumor kan være mer eller mindre besk og grov, tørrvittig (for eksempel i form av en kjapp replikk), grotesk, barokk og burlesk.

Ordet *galgenhumor* er lånt direkte fra det tyske *Galgenhumor*. Galgenhumor kan kalles *gallows humour* på engelsk og *patibulario* på spansk.

## Eksempler
Det er en rekke galgenhumoristiske episoder og kommentarer i litteraturhistorien, blant annet i form av selvironiske avskjedsord fra en som skal dø. Et annet vanlig eksempel er:

;**– Gjør det vondt? – Bare når jeg ler.*

## Se også
* Sarkasme

## Referanser